Komisijas dienestu darba dokuments - Kas pievienots priekšlikumam Eiropas Parlamenta un Padomes lēmums, ar ko groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (dihlormetāns) (Padomes direktīvas 76/769/EEK grozījumi) - Ietekmes novērtējuma kopsavilkums {COM(2008) 80 galīgā redakcija} {SEC(2008) 192} /* SEC/2008/0193 galīgā redakcija */





[pic] | EIROPAS KOPIENU KOMISIJA | Briselē, 14.2.2008 SEC(2008) 193 KOMISIJAS DIENESTU DARBA DOKUMENTS, kas pievienots priekšlikumam EIROPAS PARLAMENTA UN PADOMES LĒMUMS, ar ko groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (dihlormetāns) (Padomes Direktīvas 76/769/EEK grozījumi) Ietekmes novērtējuma kopsavilkums {COM(2008) 80 galīgā redakcija} {SEC(2008) 192} Atbildīgais ĢD: uzņēmējdarbība un rūpniecība Citi iesaistītie dienesti: AGRI, ENV, SANCO, JRC, EMPL, ECFIN, TRADE, JLS, MARKT, RTD, SJ, TREN, SG Programmas plāns vai darba programma: 2007/ENTR/016 PRIEKšVēSTURE Šis ietekmes novērtējuma kopsavilkums[1] pievienots lēmuma priekšlikumam par grozījumiem Direktīvā 76/769/EEK attiecībā uz tirdzniecības un lietošanas ierobežojumu noteikšanu dihlormetāna (DCM) izmantošanai krāsas noņēmējos. DCM nav iekļauts prioritāšu sarakstos saskaņā ar Padomes Regulu (EEK) Nr. 793/93 par esošo vielu riska faktoru novērtējumu un kontroli. Tomēr vairāki pētījumi par riskiem, ko rada DCM izmantošana krāsas noņēmējos[2], liecina, ka visā ES ir nepieciešami riska samazināšanas pasākumi. Ietekmes novērtējumā analizēta un novērtēta vairāku pasākumu efektivitāte, praktiskums, ekonomiskā ietekme un uzraudzība, lai samazinātu riskus, kas rodas, rūpnieciski, profesionāli un privāti lietojot uz DCM bāzes ražotus krāsas noņēmējus. PROCEDūRAS JAUTāJUMI UN APSPRIEšANāS AR IEINTERESēTAJāM PERSONāM Vairākās Direktīvas 76/769/EEK īstenošanas darba grupas sanāksmēs, kurās piedalījās Komisijas, dalībvalstu (DV) un Eiropas Ķīmiskās rūpniecības padomes ( CEFIC ) pārstāvji, tika apspriesti iespējamie ierobežojumi attiecībā uz DCM izmantošanu krāsas noņēmējos. Apspriešanās notika arī ar Eiropas Patērētāju organizāciju ( BEUC ), Eiropas kalnrūpniecības, ķīmijas un enerģētikas nozaru darbinieku federāciju ( EMCEF ) un Eiropas Arodbiedrību konfederāciju (EAK). Šajās apspriedēs atklājās, ka DV dalās divās nometnēs ar krasi atšķirīgiem viedokļiem. No vienas puses, UK, IE, IT, EL, PL atbalsta papildus kontroļu nepieciešamību darba vietās, bet uzskata, ka nav pamata pieņemt aizliegumus ne attiecībā uz profesionālu, ne attiecībā uz privātu lietojumu. Šīs dalībvalstis uzskata, ka pamatīgi ierobežojumi būtu nesamērīgi ar konstatēto risku un ka risku samazināšanai pietiks ar citiem pasākumiem. No otras puses, DE, FR, SE un DK apstrīd šos argumentus un uzskata, ka DCM narkotiskais efekts ir īpaši bīstams un ka konstatētie negadījumi un nāves gadījumi liecina par to, ka pašlaik piemērotie pasākumi (piemēram, tvaika izolatori) ir nepietiekami. Tādēļ šīs valstis uzskata, ka ir jāpieņem stingri pasākumi attiecībā uz rūpniecisko lietošanu un pilnībā jāaizliedz profesionālā un privātā lietošana. Lai novērstu tiesību normu dublēšanos vai pretrunas, ir izskatīti arī citi tiesību akti, piemēram, Vispārējā produktu drošuma direktīva un darba ņēmēju aizsardzības tiesību akti. PROBLēMAS DEFINēšANA UN POLITIKAS INICIATīVAS MēRķI Saskaņā ar Direktīvas 67/548/EEK I pielikumu DCM ir klasificēts kā 3. kategorijas kancerogēns. DCM ir potenciāli bīstams, galvenokārt, tā narkotiskā efekta dēļ un tādēļ, ka augstā koncentrācijā tas izraisa centrālās nervu sistēmas (CNS) darbības traucējumus. Lai gan akūta toksiska ietekme uz CNS ir atgriezeniska, vairākos gadījumos ir ziņots par nāves gadījumiem[3]. Laikā no 1989. gada līdz 2007. gadam ES ir reģistrēti 18 nāves gadījumi (9 gadījumi rūpnieciskajā lietošanā, 8 – profesionālajā lietošanā, 1 – privātajā lietošanā) un 56 nelaimes gadījumi (6 gadījumi rūpnieciskajā lietošanā, 26 – profesionālajā lietošanā, 10 – rūpnieciskajā un profesionālajā lietošanā un 14 – privātajā lietošanā). Galvenie faktori, kas izraisījuši nāves gadījumus, lietojot uz DCM bāzes ražotu krāsas noņēmēju, ir šādi: - nepietiekama vēdināšana, - nepiemēroti individuālie aizsardzības līdzekļi, - nepiemērotas tvertnes, - vielas lietošana situācijās, kurās šo vielu nevajadzētu lietot, - ar karstumu saistīti negadījumi, - (iespējama) pārmērīga alkohola lietošana, - ilgstoša atrašanās vielas ietekmē, - nenoskaidroti iemesli. Ņemot vērā šos faktorus, ietekmes novērtējumā ir analizēti dažādi iespējamie kontroles pasākumi, lai samazinātu negadījumu skaitu un nāves gadījumu risku. Priekšlikuma mērķis ir samazināt vai pilnībā novērst identificētos riskus, lai panāktu augsta līmeņa veselības aizsardzību visiem DCM krāsas noņēmēju lietotājiem (rūpnieciskajiem, profesionālajiem un privātajiem) un lai īstenotu visā Eiropas Savienībā harmonizētus noteikumus, tādējādi izvairoties no Kopienas iekšējā tirgus darbības traucējumiem attiecībā uz DCM krāsas noņēmējiem. KOMISIJAS RīCīBAS TIESīBAS Padomes Direktīvas 76/769/EEK mērķis ir paredzēt harmonizētus noteikumus, lai panāktu augsta līmeņa cilvēka veselības un vides aizsardzību visā Kopienā un novērstu valstu tiesību normu atšķirības, kas var radīt Kopienas iekšējā tirgus darbības traucējumus. Ņemot vērā DV atšķirīgos viedokļus par rīcības nepieciešamību un atsevišķu (AT, DK, SE), bet ne visu DV veiktos dažādos pasākumus, šādus riskus nav iespējams pārvaldīt, atstājot rīcības tiesības tikai DV ziņā. Kopienas līmeņa rīcība ir iedarbīgākais un samērīgākais identificēto risku novēršanas vai mazināšanas veids, tajā pašā laikā saglabājot iekšējo tirgu. EK līguma 95. pants ir piemērots juridiskais pamats šim priekšlikumam. DAžāDU POLITIKAS IESPēJU SALīDZINāJUMS IZVIRZīTO MēRķU SASNIEGšANAI Iespējas, kuras ļautu sasniegt izvirzīto mērķi samazināt riskus, kas rodas, lietojot uz DCM bāzes ražotus krāsas noņēmējus, ir izstrādātas, pamatojoties uz informāciju un secinājumiem, kas iegūti pētījumos, kuri veikti Komisijas uzdevumā. Ir ņemta vērā arī papildinformācija no DV, rūpniecības nozares un citām ieinteresētajām personām. Turpmākajā tabulā ir apkopoti ietekmes novērtējuma rezultāti. IESPĒJA | Iedarbīgums | Efektivitāte | Nedarīt neko | Ļoti zems. Izmantojot šo iespēju, nelaimes un nāves gadījumi netiks novērsti, bet turpinās notikt visos lietojuma veidos. DV turpinās pieņemt valstu tiesību aktus, piemērojot atšķirīgus ierobežojumus un secīgi radot šķēršļus iekšējā tirgus darbībā. | Zema. Rūpniecībai neradīsies papildu izmaksas, bet riski visos trijos lietojuma veidos netiks samazināti. | Nozares brīvprātīgi veikti pasākumi | Ļoti zems. Ņemot vērā krasi atšķirīgos uzskatus nozares iekšienē, grūti panākt vienošanos, ko varētu piemērot lielai daļai nozares. DV ir grūti pārliecināties par to, ka nozarē ievēro brīvprātīgi veiktos pasākumus. Netiek garantēta patērētāju veselības aizsardzība. | Ļoti zema. Nozarei radīsies ievērojamas administratīvās izmaksas, vienojoties par brīvprātīgiem pasākumiem, kuriem būs jāaptver daudzi MVU, kā arī izstrādājot, piemērojot un pārraugot šos pasākumus. | Tehniski aizsargpasākumi: ventilācija un tvertnes | Augsts līdz vidējs rūpnieciskajā lietošanā. Riski rūpnieciskajā lietošanā būs mazāki, bet būs nepieciešami papildus individuālie aizsarglīdzekļi, lai aizsargātu darba ņēmējus. Vidējs līdz zems profesionālajā lietošanā. Profesionālajiem lietotājiem, kuri darbojas ārpus rūpnīcas telpām, praktiski ir grūti pārbaudīt pakļautību DCM iedarbībai un nodrošināt pietiekamu ventilāciju. Pasākumus attiecībā uz tvertnēm piemēro tikai atsevišķiem profesionālā lietojuma veidiem un nepiemēro pārējiem. Ļoti zems privātajā lietošanā. Grūtības nodrošināt „labu ventilāciju”, ja privātie lietotāji krāsas noņēmēju lieto iekštelpās vai sliktos laika apstākļos. Pasākumus attiecībā uz tvertnēm nepiemēro. | Augsta līdz vidēja rūpnieciskajā lietošanā. Mehāniskās ventilācijas ierīkošanai var būt nepieciešamas izmaiņas esošajā aprīkojumā, kas jo īpaši radīs izmaksas MVU. Tvertņu izmaiņas var būt ekonomiski izdevīgas, ja tās veic mazām tvertnēm, taču ir daudz neizdevīgākas, ja tās veic lielām tvertnēm, jo šādā gadījumā pieaug ieguldāmais kapitāls. Vidēja līdz zema profesionālajā lietošanā. Nepieciešamā aprīkojuma izmaksas ir augstas un ir atkarīgas no konkrētā profesionālā lietojuma. Īpašos gadījumos var būt nepieciešams dārgs papildu aprīkojums, un var būt nepieciešamas ekspertu zināšanas, lai to pareizi piemērotu. Ļoti zema privātajā lietošanā. Aprīkojums, lai vienmēr nodrošinātu „labu ventilāciju”, ir ārkārtīgi dārgs. | Pasākumi attiecībā uz rīkošanos ar konkrēto vielu: 1. Individuālie aizsardzības līdzekļi (IAL) 2. Rezervuāru izmēru ierobežojumi un konstrukcijas prasības 3. Prasības attiecībā uz ražojuma sastāvu | Augsts rūpnieciskajā lietošanā. Aizsardzību pret iedarbību caur ādu var nodrošināt, izmantojot piemērotu materiālu cimdus. Aizsardzību pret vielas ieelpošanas risku var nodrošināt, izmantojot piemērotas maskas vai respiratorus. Vidējs profesionālajā lietošanā. Grūtības novērtēt cimdu materiāla piemērotību (tas ir atkarīgs no tādiem parametriem kā iedarbības līmenis, mehāniskā darba intensitāte un ilgums) visos atsevišķajos darba apstākļos, jo īpaši pašnodarbinātajiem darbiniekiem un darbībām, kuras veic ārpus rūpnīcas telpām. Ļoti maz ticams, ka respiratori tiks valkāti gadījumos, kad tas ir nepieciešams. Zems privātajā lietošanā. Nav garantijas, ka patērētāji pareizi izmantos vai attiecīgi aizstās IAL. Netiek garantēta patērētāju veselības aizsardzība. | Vidēja rūpnieciskajā lietošanā. Papildu izmaksas uzņēmumiem, lai nodrošinātu efektīvus IAL, kurus ir jāizvēlas, pamatojoties uz konkrētiem darba apstākļiem un spēkā esošajiem tehniskajiem aizsargpasākumiem ventilācijas un tvertņu jomā. Vidēja līdz zema profesionālajā lietošanā. Papildu izmaksas uzņēmumiem, lai izvēlētos un iegādātos piemērotu aprīkojumu, kas nodrošina piemērotu aizsardzību bieži mainīgos darba apstākļos. Zema privātajā lietošanā. Izmaksas par nepieciešamajiem IAL ir nesamērīgas, jo īpaši, veicot nelielus darbus savās mājās. | Zems rūpnieciskajā, profesionālajā un privātajā lietošanā. Prasība samazināt rezervuāru izmērus un izmantot šaurus kakliņus būtu efektīvs pasākums, lai samazinātu iedarbību, ko izraisa nejauša ražojuma izliešana, bet tas nemainītu to, kādā veidā šo ražojumu lieto, un nemazinātu ar lietošanu saistītos riskus. Rezervuāros ar šauriem kakliņiem nevar iemērkt slotiņu, tādēļ lietotāji rezervuāra saturu izlies lielākos rezervuāros, kuru izmantošana rada lielu DCM tvaiku iedarbības risku. | Zema rūpnieciskajā, profesionālajā un privātajā lietošanā. Rūpnieciskajās un profesionālajās darbībās, kurās izmanto tvertnes mērcēšanai, ir nepieciešams liels daudzums krāsas noņēmēja. Papildu izmaksas sakarā ar laiku, kas būtu nepieciešams, lai izmantotu vairākus rezervuārus, un radītie iepakojuma atkritumi samazina šīs iespējas ekonomisko izdevīgumu. | Zems rūpnieciskajā, profesionālajā un privātajā lietošanā. Samazinot DCM daudzumu, būtu jāpalielina citu sastāvdaļu daudzums, kas, iespējams, radītu citus riskus (piemēram, viegli uzliesmojoši komponenti). Smaržvielas pievienošana varētu iedrošināt lietotājus valkāt „vienkāršas” maskas, kuras nenodrošina pienācīgu aizsardzību pret DCM. Tvaika izolatori tiek izmantoti jau vairākus gadus, un tie nenodrošina pienācīgu kontroli pār DCM iedarbību lietošanas laikā. | Zema rūpnieciskajā, profesionālajā un privātajā lietošanā. DCM koncentrācijas samazināšana ietekmēs attiecīgo ražojumu efektivitāti, nenodrošinot tādu pašu sniegumu krāsas noņemšanā. Tas, savukārt, paildzinās iedarbības laiku, palielinot arī izmaksas. | Lietotāju obligāta apmācība un licencēšana | Vidējs līdz zems rūpnieciskajā lietošanā. Tiesību aktos par darba ņēmēju aizsardzību jau ir noteikts, ka darba devējam ir jānodrošina pienācīga aizsardzība pret risku, kas saistīts ar darbībām, kurās izmanto DCM. DV varētu nevēlēties vai nespēt piedalīties apmācības un licencēšanas shēmās. Augsts profesionālajā lietošanā. Apmācība un licencēšana jo īpaši palīdzēs apzināties riskus un aizsardzības pasākumu nepieciešamību MVU un pašnodarbinātajām personām, uz kurām neattiecas tiesību akti par darba ņēmēju aizsardzību. Tas varētu sevišķi efektīvi iedarboties uz darbībām, ko veic ārpus rūpnīcas telpām. DV varētu nevēlēties vai nespēt piedalīties apmācības un licencēšanas shēmās. Neattiecas uz privāto lietošanu. | Vidēja rūpnieciskajā lietošanā. Tiem uzņēmumiem, kuri izvēlēsies piegādāt vai izmantot uz DCM bāzes ražotus krāsas noņēmējus, radīsies papildu izmaksas, organizējot mācības, izplatot informāciju, testējot un licencējot tos, kuri plāno strādāt ar DCM krāsas noņēmējiem. Papildu atbildība un administratīvais slogs DV, lai kontrolētu apmācības un licencēšanas sistēmu. Vidēja profesionālajā lietošanā. Tiem uzņēmumiem, kuri izvēlēsies piegādāt vai izmantot uz DCM bāzes ražotus krāsas noņēmējus, radīsies papildu izmaksas, organizējot mācības, izplatot informāciju, testējot un licencējot tos, kuri plāno strādāt ar DCM krāsas noņēmējiem. Papildu atbildība un administratīvais slogs DV, lai kontrolētu apmācības un licencēšanas sistēmu. Neattiecas uz privāto lietošanu. | Pilnīgs aizliegums | Zems rūpnieciskajā lietošanā. Pilnībā aizliedzot uz DCM bāzes ražotus krāsas noņēmējus, būs novērsts DCM radītais risks, bet papildus riska samazinājums, kas panākts ar pilnīgu aizliegumu, būs zems, ņemot vērā to, ka citas riska samazināšanas iespējas var būt tikpat iedarbīgas. Vidējs profesionālajā lietošanā. Ņemot vērā reģistrēto nāves gadījumu skaitu, šī iespēja būtu ļoti iedarbīga profesionālo lietotāju aizsardzībā. Tomēr šīs iespējas efektivitāte būtu mazāka, ja profesionālie lietotāji būtu pienācīgi apmācīti un darbā izmantotu piemērotus IAL. Augsts privātajā lietošanā. Ņemot vērā to, ka privātajiem lietotājiem nav pieejams ne tāds aprīkojums (jo īpaši tehniskie aizsargpasākumi un IAL), kāds ir pieejams profesionālajiem un rūpnieciskajiem lietotājiem, ne arī apmācība, un to, ka atsevišķos gadījumos darba apstākļi mājās var būt daudz sliktāki nekā profesionālajā lietošanā, šāds pasākums vislabāk nodrošinātu privāto lietotāju aizsardzību pret DCM. Pilnīgs aizliegums kompetentajām iestādēm atvieglotu pasākumu īstenošanu, jo tās nevarētu īstenot nevienu citu privāto lietotāju aizsardzības pasākumu. | Vidēja rūpnieciskajā un profesionālajā lietošanā. Ievērojami zaudējumi DCM ražotājiem, bet ieguvumi alternatīvu izstrādājumu ražotājiem. Relatīvi neitrāla ietekme uz krāsas noņēmēju ražotājiem, no kuriem daudzi jau ražo alternatīvus izstrādājumus. Aizliedzot DCM, lietotājuzņēmumi tiks ietekmēti sekojoši: a) palielinātas alternatīvu izmaksas, b) kapitālieguldījumu izmaksas, lai pielāgotu esošo aprīkojumu alternatīvo izstrādājumu izmantošanai, c) ražīguma samazināšanās, jo alternatīvo izstrādājumu dēļ paildzinās apstrādes laiks un ir nepieciešama atkārtota apstrāde. Ievērojamas izmaksas MVU, kuriem ir zemas peļņas normas. Vidēja līdz augsta privātajā lietošanā. Mēreni zaudējumi DCM ražotājiem, bet ieguvumi alternatīvu izstrādājumu ražotājiem. Neitrāla ietekme uz krāsas noņēmēju ražotājiem, jo uzņēmumi, kuri ražo krāsas noņēmējus, bieži vien jau piedāvā uz DCM bāzes ražotus krāsas noņēmējus un krāsas noņēmējus bez DCM. Tādēļ vispārējā ietekme, iespējams, būs neitrāla. Vispārēji samazinātas izmaksas privātajiem lietotājiem, ja ņem vērā krāsas noņēmēja izmaksas un IAL, kas nepieciešami, izmantojot krāsas noņēmējus uz DCM bāzes. | SECINāJUMI Vislīdzsvarotākā un vissamērīgākā iespēju kombinācija ir sekojoša. - Uz DCM bāzes ražoti krāsas noņēmēji rūpnieciskajā lietošanā. Rūpnieciskajā lietošanā jāpiemēro šādas obligātās prasības: - jāizmanto piemēroti aizsargcimdi, - jānodrošina lokāla ventilācija vai elpceļu aizsardzības līdzekļi ar neatkarīgu gaisa padevi, - piemēroti tehniskie aizsargpasākumi krāsas noņemšanas tvertnēm. Pilnīgs aizliegums visu veidu rūpnieciskajā izmantošanā būtu nesamērīgs, ņemot vērā augstās izmaksas rūpniecībai un nepilnīgo informāciju par alternatīvām. Citas iespējas, piemēram, rezervuāru izmēru ierobežojumi un prasības attiecībā uz ražojuma sastāvu nav efektīvas, lai novērstu DCM iedarbību un samazinātu riskus. - Uz DCM bāzes ražoti krāsas noņēmēji profesionālajā lietošanā. Vispārīgi vajadzētu aizliegt šo krāsas noņēmēju profesionālo lietošanu ārpus rūpnīcas telpām, bet DV var atļaut īpaši apmācītiem un licencētiem darbiniekiem šos krāsas noņēmējus lietot rūpnīcas teritorijā. Par apmācības un licencēšanas sistēmu izveidi būtu atbildīgi attiecīgās DV ieinteresētie uzņēmumi, savukārt par šo sistēmu uzraudzību būtu atbildīga DV. Šis pasākums uzliktu DV un ieinteresētajiem uzņēmumiem visu atbildību un administratīvo slogu saistībā ar apmācības un licencēšanas sistēmu izveidi un kontroli, kā arī pienākumu veikt piemērotus kontroles pasākumus. Citas iespējas, piemēram, tehniskie aizsargpasākumi, rezervuāru izmēru ierobežojumi un prasības attiecībā uz ražojuma sastāvu nav efektīvas, lai novērstu DCM iedarbību un samazinātu riskus daudzās profesionālā lietojuma situācijās. - Uz DCM bāzes ražoti krāsas noņēmēji privātajā lietošanā. Aizliegums laist tirgū DCM saturošus krāsas noņēmējus privātai lietošanai ir vienīgais efektīvais pasākums, lai pasargātu privātos lietotājus no riskiem, jo nav iespējams visaptveroši pārraudzīt lietotāju rīcību un uzvedību, veicot nelielus darbus savās mājās, vai nodrošināt pienācīgu apmācību un nepieciešamā aizsargaprīkojuma izmantošanu. Ņemot vērā vispārējās izmaksas un ieguvumus, šis pasākums ir samērīgs. Neviens no pasākumiem neietekmēs ES budžetu. UZRAUDZīBA UN NOVēRTēJUMS Dalībvalstīm jau kopš ilgāka laika ir izveidoti mehānismi un izraudzītas iestādes ar Direktīvu 76/769/EEK noteikto ierobežojumu ievērošanas uzraudzībai. Tās pašas struktūras var izmantot saskaņā ar Regulu (EK) Nr. 1907/2006. Turklāt Eiropas Ķīmisko vielu aģentūra pārvaldīs Ieviešanas informācijas apmaiņas forumu un koordinēs par šīs regulas īstenošanu atbildīgo dalībvalstu iestāžu tīklu. [1] Dokumentu pilnā versijā angļu valodā sk.: http://ec.europa.eu/enterprise/chemicals/studies_en.htm [2] TNO-STB pētījums, 1999. gada novembris; ETVAREAD ekspertu grupas ziņojums, 2004. gada aprīlis; RPA pētījums, 2007. gada aprīlis. Šie pētījumi ir pieejami tīmekļa vietnē: http://ec.europa.eu/enterprise/chemicals/studies_en.htm [3] Zinātniskās komitejas atzinums, kas pieņemts 2005. gada martā. http://ec.europa.eu/health/ph_risk/committees/04_scher/scher_opinions_en.htm